input: DEN UDENRIGS- OG SIKKERHEDSPOLITISKE KOMITÉS AFGØRELSE EUTM MALI/1/2013
  af 19. juli 2013
  om udnævnelse af en øverstbefalende for EU-missionen for Den Europæiske Unions militæroperation for at bidrage til uddannelsen af Malis væbnede styrker (EUTM Mali)
  (2013/399/FUSP)
  DEN UDENRIGS- OG SIKKERHEDSPOLITISKE KOMITÉ HAR -
  under henvisning til traktaten om Den Europæiske Union, særlig artikel 38, stk. 3,
  under henvisning til Rådets afgørelse 2013/34/FUSP af 17. januar 2013 om Den Europæiske Unions militærmission for at bidrage til uddannelsen af Malis væbnede styrker (EUTM Mali) (1), særlig artikel 5,
  ud fra følgende betragtninger:
  (1)
  I henhold til artikel 5, stk. 1, i afgørelse 2013/34/FUSP bemyndigede Rådet Den Udenrigs- og Sikkerhedspolitiske Komité (PSC) i overensstemmelse med traktaten om Den Europæiske Union artikel 38 til at træffe de relevante afgørelser vedrørende den politiske kontrol med og den strategiske ledelse af EUTM Mali, herunder afgørelsen om at udnævne en øverstbefalende for EU-missionen.
  (2)
  I medfør af artikel 2 i afgørelse 2013/34/FUSP blev brigadegeneral Francois LECOINTRE udnævnt til øverstbefalende for EU-missionen EUTM Mali.
  (3)
  Den 19. juni 2013 foreslog Frankrig udnævnelse af brigadegeneral Bruno GUIBERT som ny øverstbefalende for EU-missionen for EUTM Mali som efterfølger for brigadegeneral François LECOINTRE.
  (4)
  Den 28. juni 2013 henstillede EU's Militærkomité til PSC at godkende udnævnelsen af brigadegeneral Bruno GUIBERT som øverstbefalende for EU-missionen EUTM Mali.
  (5)
  I medfør af artikel 5 i protokol nr. 22 om Danmarks stilling, der er knyttet som bilag til traktaten om Den Europæiske Union og til traktaten om Den Europæiske Unions funktionsmåde, deltager Danmark ikke i udarbejdelsen og gennemførelsen af Unionens afgørelser og aktioner, som har indvirkning på forsvarsområdet -
  VEDTAGET DENNE AFGØRELSE:
  Artikel 1
  Brigadegeneral Bruno GUIBERT udnævnes herved til øverstbefalende for EU-missionen for Den Europæiske Unions militæroperation for at bidrage til uddannelsen af Malis væbnede styrker (EUTM Mali) fra den 1. august 2013.
  Artikel 2
  Denne afgørelse træder i kraft den 1. august 2013.
  Udfærdiget i Bruxelles, den 19. juli 2013.